Bank of America Corporation
Store norske leksikon,Økonomi og næringsliv,Bank og finans,Internasjonale bank- og forsikringsbedrifter
Bank of America, BofA, er et amerikansk multinasjonalt bankkonsern. BofA er landets nest største med hovekontor i Charlotte i North Carolina. Banken ble opprettet i 1998 ved sammenslutning av BankAmerica og NationsBank. Konsernet har avdelinger i rundt halvparten av USAs stater og i mer enn 30 land over hele verden. Omsetning 91 milliarder amerikanske dollar med over 200 000 ansatte (2018).
Historikk BankAmerica (BoA) ble grunnlagt i San Francisco 1904 av Amadeo Peter Giannini som Bank of Italy. Gjennom en rekke sammenslutninger var det en periode USAs største bankkonsern. Fra 1968 var virksomheten samlet i holdingselskapet BankAmerica Corporation, blant annet med Bank of America NT & SA (National Trust and Savings Association) fra 1930. NationsBank ble grunnlagt i 1874 som Commercial National Bank i Charlotte, etter sammenslutninger navneskifte til American Commercial Bank (1957), North Carolina National Bank (1960) og NationsBank (1991).14. september 2008 kjøpte BoA storbanken Merill Lynch & Co, som på det tidspunktet kun var timer unna konkurs. Dette var samme dag som en annen storbank, Lehman Brothers, gikk konkurs, noe som blir sett på startskuddet på finanskrisen. 16. januar 2009 mottok BoA 20 milliarder dollar i føderal støtte, som en følge av at banken hadde kjøpt Merill Lynch. Totalt mottok konsernet 45 milliarder dollar i statlig støtte. Les mer i Store norske leksikon bank Økonomi og næringsliv i USA Eksterne lenker BankAmericas nettsider